alexandrainst/scandi-wiki huggingface dataset:
Dagliljeslekta

Dagliljeslekta (Hemerocallis) er ei planteslekt i dagliljefamilien med om lag 15 artar frå Aust-Asia. 

I Noreg har ein observert brun daglilje (Hemerocallis fulva) og gul daglilje  (H. lilioasphodelus) i forvilla tilstand.

Bruk
Blomane frå Hemerocallis citrina kan etast som matblomar, og blir brukt i kinesisk matlaging. Dei blir selde ferske eller tørka i asiatiske marknader og butikkar som  gum jum (kinesisk 金针, pinyin: jīn zhēn) eller gul blom-grønsak (黃花菜, huáng huā cài). Dei blir brukt i rettar som sterk og sur suppe, dagliljesuppe (金針花湯), Buddhas glede eller lo hon jai og moo shu-svin eller mù xū ròu.

Dagliljer er giftige for kattar, som kan døy av å eta dei. Kattar som har ete dagliljer kan som regel reddast av behandling om ho tek til før dei har utvikla nyresvikt.

Artar

World Checklist of Selected Plant Families godkjenner 19 artar (2014)

 Hemerocallis citrina Baroni (syn. H. altissima Stout, H. coreana Nakai) - Kina, Japan, Korea, Russisk fjerne Austen
 Hemerocallis coreana Nakai - Japan, Korea, Shandong i Kina
 Hemerocallis darrowiana S.Y.Hu - Sakhalin i Russland
 Hemerocallis dumortieri E.Morren - Kina, Japan, Korea
 Hemerocallis esculenta Koidz. (syn. H. pedicellata Nakai) >) - Kina, Japan, Russisk fjerne Austen
 Hemerocallis forrestii Diels - Sichuan + Yunnan i Kina
 Hemerocallis fulva (L.) L. (H. sempervirens Araki, H. sendaica Ohwi og H. aurantiaca Baker er no rekna som variantar av denne arten – brun daglilje - Kina, Japan, Korea; forvilla i Europa, Nord-Amerika, New Zealand, Sør-Asia, rekna som invasiv nokre stader
 Hemerocallis hakuunensis Nakai (syn. H. micrantha Nakai) - Korea
 Hemerocallis hongdoensis M.G.Chung & S.S.Kang - Hongdo-øyane i Sør-Korea
 Hemerocallis lilioasphodelus L. (syn. H. flava (L.) L.) – gul daglilje - Kina, Mongolia, Russisk fjerne Austen, Siberia, Kasakhstan; forvilla i Europa og Nord-Amerika
 Hemerocallis littorea Makino - Korea, Japan 
 Hemerocallis middendorffii Trautv. & C.A.Mey. (inkludererer H. exaltata Stout som H. m. var. exaltata) - Kina, Japan, Korea, Russisk fjerne Austen
 Hemerocallis minor Mill. (syn. H. sulphurea Nakai) - China, Mongolia, Korea, Russisk fjerne Austen, Sibir
 Hemerocallis multiflora Stout - Henan i Kina
 Hemerocallis nana W.W.Sm. & Forrest - Yunnan i Kina
 Hemerocallis plicata Stapf - Sichuan og Yunnan i Kina
 Hemerocallis taeanensis S.S.Kang & M.G.Chung - Korea
 Hemerocallis thunbergii Barr (syn. H. serotina Focke, H. vespertina Hara) - Japan
 Hemerocallis yezoensis H.Hara - Japan, Kurilane

To hybridar are er godkjende:

Hemerocallis × exilis Satake = H. fulva var. angustifolia × H. thunbergii
Hemerocallis × fallaxlittoralis Konta & S.Matsumoto = H. littorea × H. thunbergii

Fleire hybridnamn finst i hagelitteratur, men er ikkje godkjende av World Checklist of Selected Plant Families. Desse omfattar:

 H. × hybrida
 H. × ochroleuca
 H. × stoutiana
 H. × traubara, H. × traubiana
 H. × washingtonia
 H. × yeldara, H. × yeldiana

Galleri

Kjelder

Denne artikkelen bygger på «Daylily» frå ,  den 4. november 2018.

Bakgrunnsstoff

Dagliljefamilien
Planteslekter
Toivo Hyytiäinen

Toivo Armas Hyytiäinen () var ein finsk spydkastar. Han vart europameister i spydkast i 1950, og fekk bronsemedaljen i same øvinga under 1952-olympiaden på finsk heimebane i Helsingfors. Han var både fødd og døydde i Saarijärvi.

Aktiv
Hyytiäinen slo gjennom internasjonalt med EM-gull i 1950 i Brussel. To år etter fekk han olympisk bronse under OL 1952 i Helsingfors med eit kast på 71,89. Denne medaljen vart den einaste friidrettsmedaljen til Finland. Cy Young frå USA vart olympisk meister med eit bestekast på 73,78 m.

Hyytiäinens personlege rekord var på 78,98 m og vart oppnådd våren 1954 i Helsingfors.

Medaljar og plasseringar i internasjonale meisterskap
EM 1950 i Brussel: Gullmedalje – 71,26, framom Per-Arne Berglund frå Sverige (70,06 m)
OL 1952 i Helsingfors: Bronsemedalje – 71,89 m
EM 1954 i Bern: Nr 9 – 68,24 m

Kjelder
Denne artikkelen bygger på «Toivo Hyytiäinen» frå ,  den 21. august 2012.  
 
Denne artikkelen bygger på «Toivo Hyytiäinen» frå ,  den 21. august 2012.  
 

Finske spydkastarar
Europameistrar i friidrett
Olympiske bronsemedaljevinnarar for Finland
Medaljevinnarar under sommar-OL 1952
Finske deltakarar under sommar-OL 1952
Friidrettsutøvarar under sommar-OL 1952
Robert Harting

Robert Harting () er ein tysk diskoskastar frå Cottbus i Brandenburg. Hans personlege rekord er eit kast på 70,66 meter frå mai 2012 i Turnov. Harting har også vore aktiv innan kulestøyt.

Karriere 
Harting deltok under junior-VM i friidrett i Debrecen i 2001. Her stakk han av med sølvmedaljen som vart hans fyrste medalje frå ei større internasjonal tevling. Han vann gullmedaljar frå U23-EM i åra som følgde og deltok under EM i friidrett 2006, men det verkelege gjennombrotet hans kom i 2007. Dette året vann han for fyrste gong den tyske meisterskapen i friidrett i Erfurt. Vinnarkastet hans målte 63,79 meter. Seinare same sesongen deltok han i VM i friidrett 2007 i Osaka og vann sølv, berre slått av estiske Gerd Kanter.

Harting fekk sin OL-debut under sommar-OL 2008 i Beijing. Også her vart det Kanter som tok gullmedalje, Harting enda på ein fjerdeplass. Robert Harting kom sterkare tilbake under VM i friidrett 2009 i Berlin. Her vart han for fyrste gong verdsmeister, med eit vinnarkast på 69,43 meter.  

I 2010 deltok Harting i EM i friidrett 2010 i Barcelona. Han måtte her nøya seg med sølvmedalje, då han vart slått av polske Piotr Malachowski. Under VM i friidrett 2011 i Daegu forsvara Harting verdsmeistertittelen med eit kast på 68,97. 

I 2012-sesongen deltok Harting under EM i friidrett 2012 i Helsingfors. For fyrste gong vart han her europameister med eit kast på 68,30. Seinare same sesongen vart Harting olympisk meister i diskoskast under sommar-OL 2012 i London. Her kasta han 68,27 og kom framfor Ehsan Hadadi frå Iran og estiske Gerd Kanter.

Kjelde 

Denne artikkelen bygger på «Robert Harting» frå ,  den 21. august 2012.  
 

Tyske diskoskastarar
Deltakarar under sommar-OL 2008
Tyske deltakarar under sommar-OL 2012
Olympiske meistrar for Tyskland
Friidrettsutøvarar under sommar-OL 2012
Johan Lorentz den eldre

Johan Lorentz den eldre (fødd ca. 1580, død 1650) var ein tysk-fødd orgelbyggjar som virka i Danmark frå 1616 til han døydde. 

Han var mykje nytta som orgelbyggjar av Kristian IV og fekk fleire store oppgåver. Orgelfasaden i Hellig Trefoldighedskyrkja i Kristianstad er eit verk av Lorentz. Han bygde òg orgel til Sankt Nikolaj kyrkje i København. Sonen,  - Johan Lorentz d.y. - var tilsett som organist i kyrkja frå ca. 1634/35 og held 
kvardagskonserter på orgelet.

Kjelder 
 Den store danske om Johan Lorentz den eldre
 Sankt Nikolaj Kirke frå Det Kongelige Bibliotek

Fødde i 1580
Døde i 1650
Orgelbyggjarar
Olli-Pekka Karjalainen

Olli-Pekka Karjalainen () er ein finsk friidrettsutøvar frå Töysä som tevlar i sleggjekast. Han vann sølvmedaljen i øvinga under EM 2006 i Göteborg. Sidan 1998 har han vunne alle finske meisterskap i sleggjekast, 14 på rad. Sin personlege rekord på 83,30 meter oppnådde han i Lahti i 2004.

Aktiv
Karjalainen vart juniorverdsmeister i 1998 og sette samstundes verdsrekord for juniorar med 78,33 meter. Året etter var han europeisk juniormeister.

Karjalainen kvalifiserte seg til finalen under VM 1999 og kom på ellevte plass. I den neste VM 2001, klatra han ein plass opp resultatlista. Året etter var han nummer åtte under europameisterskapen i friidrett.

Han vart nummer fem i VM på heimebane i 2005. Året etter gjorde han sin beste prestasjon under ein internasjonalt meisterskap då han i EM 2006 i Göteborg kasta 80,84 m og tok sølv etter ei jamn og tetttevling med to kviterussarar, Ivan Tsikhan og Vadim Devjatovskij. I VM 2007 i Osaka vart han nummer ni, og året etter vart han sjettemann i OL i Beijing, begge gongane kasta han årsbeste i finalen.

Medaljar og plasseringar i internasjonale meisterskap
EM 1998 i Budapest: Utslått i kvalifiseringa (73,13 m)
VM 1999 i Sevilla: Nr 11 (75,59 m)
OL 2000 i Sydney: Utslått i kvalifiseringa (69,64 m)
VM 2001 i Edmonton: Nr 10 – 76,76 m
EM 2002 i München: Nr 8 – 78,57 m
VM i 2003 i Paris: Utslått i kvalifiseringa (nr 14- 76,20 m)
OL 2004 i Aten: Utslått i kvalifiseringa (nr 15 – 76,11 m)
VM i 2005 i Helsingfors: Nr 5 - 78,77 m
EM 2006 i Göteborg: Sølvmedalje – 80,84 m, bakom Ivan Tsikhan (81,11 m) og framom Vadim Devjatovskij (80,76 m)
VM 2007 i Osaka: Nr 9 – 78,35 m
OL 2008 i Beijing: Nr 6 – 79,59 m
VM 2009 i Berlin: Utslått i kvalifiseringa (74,09 m)
EM 2010 i Barcelona: Nr 10 – 73,70 m
VM 2011 i Daegu: Nr 9 – 76,60 m
EM 2012 i Helsingfors: Nr 10 – 73,70 m

Kjelder
Denne artikkelen bygger på «Olli-Pekka Karjalainen» frå ,  den 21. august 2012.  
 
Denne artikkelen bygger på «Olli-Pekka Karjalainen» frå ,  den 21. august 2012.  
 
 

Finske sleggekastarar
Europameistrar i sleggekast
Finske deltakarar under sommar-OL 2000
Friidrettsutøvarar under sommar-OL 2000
Finske deltakarar under sommar-OL 2004
Friidrettsutøvarar under sommar-OL 2004
Finske deltakarar under sommar-OL 2008
Friidrettsutøvarar under sommar-OL 2008
Ehsan Hadadi

Ehsan Hadadi (farsi: احسان حدادی ) () er ein diskoskastar frå Iran. Hadadi har fleire gonger vorte asiatisk meister i diskoskast i åra 2005-2011. Ehsan Hadadi held den noverande asiatiske rekorden i diskoskast. Den vart sett 3. juni 2008 i Tallinn og er på 69,32 meter.

Ehsan Hadadi deltok for fyrste gong under VM i friidrett 2011 i Daegu i Sør-Korea. Her vann han bronsemedalje med eit kast på 66,08. Berre estiske Gerd Kanter og tyskaren Robert Harting kasta lengre. 

Hadadi debuterte i olympiske leikar under sommar-OL 2012 i London. Her vann han olympisk sølv med eit kast på 68,18; igjen slått av Robert Harting. Iran, som har delteke i OL sidan sommar-OL 1948, har tidlegare berre vunne medaljar i bryting, vektløfting og taekwondo. Det olympiske sølvet i diskoskast vart difor ein milepåle for Iran som idrettsnasjon.

Kjelde 
Denne artikkelen bygger på «Ehsan Haddadi» frå ,  den 21. august 2012.  
 

Iranske idrettsutøvarar
Diskoskastarar
Deltakarar under sommar-OL 2012
Friidrettsutøvarar under sommar-OL 2012
Piotr Małachowski

Piotr Małachowski () er ein polsk diskoskastar frå Żuromin. Han har ein personleg rekord på 69,83 meter (Storbritannia, juli 2010).

Karriere 

Piotr Małachowski vann sølv under U23-europameisterskap i 2005 som sin fyrste internasjonale medalje. Han deltok under EM i friidrett 2006 i Göteborg og VM i friidrett 2007 i Osaka men kasta ikkje langt nok til å få medalje i desse meisterskapa. 

Małachowski OL-debuterte under sommar-OL 2008 i Beijing. Her kasta han seg til sølvmedaljen med eit kast på 67,82. Gullet gjekk den gongen til estiske Gerd Kanter, og bronsen fekk Virgilijus Alekna frå Litauen.

Under VM i friidrett 2009 i Berlin sette Piotr Małachowski ny polsk rekord med 69,15. Tyske Robert Harting kasta likevel lengre på sitt siste forsøk, og Małachowski fekk VM-sølv. Men under EM i friidrett 2010 i Barcelona tok Małachowski revansje. Her kasta han 68,87 og vart europameister framfor Robert Harting og ungararen Róbert Fazekas.

Piotr Małachowski deltok også under sommar-OL 2012, men enda her på ein femteplass.

Kjelde 

Denne artikkelen bygger på «Piotr Małachowski» frå ,  den 21. august 2012.  
 

Polske diskoskastarar
Olympiske sølvmedaljevinnarar for Polen‎
Polske deltakarar under sommar-OL 2008
Friidrettsutøvarar under sommar-OL 2008
Polske deltakarar under sommar-OL 2012
Friidrettsutøvarar under sommar-OL 2012
Medaljevinnarar under sommar-OL 2016
Polske deltakarar under sommar-OL 2016
Friidrettsutøvarar under sommar-OL 2016
Polske deltakarar under sommar-OL 2020
Friidrettsutøvarar under sommar-OL 2020
Diyarbakır

Diyarbakır (osmansk-tyrkisk دیاربکر, Diyâr-ı Bekr; armensk Դիարբեքիր, Diarbeqir; kurdisk ئامه‌د, Amed; syrisk ܐܡܝܕ, Amid ) er ein av dei største byane søraust i Tyrkia. Han ligg ved breidda av elva Tigris og er det administrative senteret i provinsen Diyarbakır. Han har 843 460 innbyggjarar (2011), den nest største byen i Søraust-Anatolia etter Gaziantep. 

Byen er eit handelssenter for eit rikt jordbruksoppland. Frå gammalt av kjend for sine kopar-, gull- og sølvsmedarbeid. Byen har hatt universitet sidan 1973. Det største turistmålet er den 5 km lange bymuren av svart basalt og med mange tårn. Av dei mange moskeane i byen er Uli Jami den viktigaste.

Historie
I antikken heitte Diyarbakır Amida og vart ein romersk koloni i år 230 evt. og seinare romersk hovudfestning ved øvre Tigris. Seinare vart byen omkjempa av austromarar, persarar, arabarar, kurdarar og fleire fram til han vart tyrkisk i 1515.

Klima
Diyarbakır har eit halvtørt klima. Somrane er særs varme og tørre, på grunn av nærleiken til den mespotamiske sletta der han får dei varme vindane frå ørkenane i Syria og Irak i sør. Varmerekorden i byen er 44,8°C den 28. august 1998. Vintrane er kalde og våte med frost om natta. Det er vanleg med snø mellom desember og mars, med snø ei veke og to om gangen. Kulderekorden er −23,4°C den 30. desember 2006.

Kjelder
Denne artikkelen bygger på «Diyarbakır» frå ,  den 22. august 2012. 
 oppgav desse kjeldene:

Bakgrunnsstoff 

  Diyarbakır-guvernøren 
  Diyarbakır kommune 

Byar i Tyrkia
Kurdiske busetnader
Busetnader i provinsen Diyarbakır
Byar ved Tigris
Denizli

Denizli er ein veksande industriby sørvest i Tyrkia og i austenden av ein elvedal danna av Büyük Menderes. Byen har 511 751 innbyggjarar (2011). Kommunen Denizli er hovudsetet i provinsen Denizli.

Hovudsakleg på grunn av tekstilproduksjon og eksport har Denizli gjennomgått ei merkverdig økonomisk utvikling sidan 1980-åra. Denizli vert ofte nemnd som eit godt døme på ein av byane som vert rekna til «Dei anatoliske tigrane» (tyrkisk: Anadolu Kaplanları), på grunn av det høge utviklingstempoet han har hatt.

Mange turistar vitjar varmekjeldene ved Denizli, Sarayköy, Karahayıt, Pamukkale, Akköy (Gölemezli), Buldan (Yenicekent) og Çardak-distrikta. Vidare ligg fleire ruinbyar nær Denizli, som Hierapolis, Laodicea (den gamle metropol Frygia) og Colossae.

Klima
Om sommaren er det særs varmt i byen, medan vintrane kan vere kalde med snø på fjella som ligg kring Denizli. Klimaet om våren og hausten er mildt og den våtaste tida på året.

Namn
Byen var tidlegare kjend under namnet Denizli Ladik som tyder «Laodicaea ved (inn)sjøen», sjølv om byen ikkje ligg ved kysten. Namnet har hatt fleire ulike skrivemåtar, og kan ha vist til alle dei naturlege kjeldene eller plasseringa til byen på vegen til innsjøregionen i det vestlege Tyrkia.

Kjente folk
 Ahmet Nazif Zorlu - forretningsmann
 Sezen Aksu - popsongar
 Bayram Şit - olympisk medaljevinnar i bryting
 Cem Bahtiyar - bassist i den Ankara-baserte rockegruppa maNga. (Fødd i Denizli i 1979)
 Hasan Güngör - olympisk medaljevinnar i bryting
 Nezih Altın - fysikar. No busett i Adıyaman.
 Özay Gönlüm - folkesongar (1940–2000)
 Sarp Sanin - rockesongar
 Sıla Gençoğlu - popsongar
 Emrah Alpat - musikar, rockegitarist
 Hasan Ali Toptaş - forfattar
 Ahmet Karcılılèt - forfattar
 Serkan Genç - forfattar
 Tuba Ünsal - skodespelarinne og modell
 Kerem Yılmazer - film-, stemme- og teaterskodespelar
 Tekin Akmansoy - film- og teaterskodespelar
 Selahattin Pınar - klassisk komponist for udi og trommar
 Osman Sınav - produser og regissør, filmmanuskriptforfattar 
 Mazhar Müfit Kansu - statsmann, guvernør
 İbrahim Çallı - målar
 Bulut Ara sine - skodespelar
 Aysel Gürel - låtskrivar og skodespelar

Venskapsbyar
Denizli har offisielle venskapsband med:
  Amasya, Tyrkia
  Bursa, Tyrkia
  Muş, Tyrkia
  Tokat, Tyrkia
  Almelo, Nederland
  Pavlodar, Kasakhstan
  Tbilisi, Georgia
  Brăila, Romania
  Samara, Russland
  Rhodos, Hellas
  Betzdorf, Tyskland
  Mogilev, Kviterussland
  Larissa, Hellas
  Lodz, Polen
  Damascus, Syria
  Jiaozhou, Kina
  Betzdorf, Tyskland
  Sarajevo, Bosnia
  Muan, Sør-Korea
  Kazvin, Iran

Kjelder

Denne artikkelen bygger på «Denizli» frå ,  den 22. august 2012. 
 oppgav desse kjeldene:

Bakgrunnsstoff
 Offisiell nettstad
 Denizli telefon-, adresse- og forretningsguide 

Busetnader i provinsen Denizli
Byar i Tyrkia
Şanlıurfa

Şanlıurfa, ofte berre kalla Urfa til dagleg (kurdisk Riha, arabisk الرها al-Ruhā, gammalsyrisk ܐܘܪܗ Urhoy, armensk Ուռհա Owr'ha), i antikken Edessa, er ein by søraust i Tyrkia med kring ein halv million innbyggjarar. Han er administrasjonsstad for provinsen Şanlıurfa. Han er ein by med hovudsakleg arabisk, kurdisk og turkmensk folkesetnad. Urfa ligg på ei stor, open slette, kring 80 km aust for elva Eufrat. 

Byen er eit vegknutepunkt og eit handelssenter i eit fruktbart jordbruksdistrikt. Urfa har ruiner av Edessa frå oldtida, som 137 f.Kr.–216 e.Kr. var hovudstad i kongeriket Osroene og som seinare vart eit senter for dei syriske kristne. I 1097–1144 var byen hovudstad i eit krossfararrike. Byen vart tyrkisk i 1637. I 1895 vart det gjennomført fleire store massakrar mot kristne armenarar i Urfa.

Klima
Şanlıurfa har eit halvtørt klima. Şanlıurfa er sær varm om sommaren. Temperaturane på høgda når vanlegvis opp mot 41,5 °C. Det er nesten heilt tørt om sommaren, medan vintrane er kjølige og våte. Våren og hausten er mild og våt.

Kjelder
Denne artikkelen bygger på «Şanlıurfa» frå ,  den 22. august 2012. 
 oppgav desse kjeldene:

Bakgrunnsstoff
 Şanlıurfa styresmakter 

Busetnader i provinsen Şanlıurfa
Byar i Tyrkia
Adapazarı

Adapazarı er ein by nordvest i Tyrkia og administrasjonssenter i provinsen Sakarya. Provinsen sjølv hadde opphavleg òg namnet Adapazarı. Adapazarı er ein del av den tett folkesette Marmararegionen. Byen har 239 284 innbyggjarar (2011).

Av næringar i byen finn ein lettindustri, mellom anna produksjon av silke og lintøy, samt dyrking av kveite, frukt og grønsaker i nærleiken av byen. Byen eksporterer tobakk, valnøtter, kokongar og grønsaker til Istanbul. Industrien veks etter at Toyota har investert ti milliardar kroner på ein ny bilfabrikk som produserer Toyota Corolla.

Byen ligg ved ei gammal militær gjennomfartsåre frå Istanbul mot aust. Han er tilknytt til jernbanenettverket i Anatolia sidan slutten av 1800-talet.

Klima
Adapazarı har eit fuktig subtropisk klima (Köppen si klimaklassifisering Cfa), med stor påverknad frå maritimt og kontinentalt klima. Somrane er varme og særs fuktige, og den gjennomsnittlege maksimumstemperaturen er kring 29 °C i juli og august, sjølv om temperaturane vanlegvis når 30 °C i juni, juli, august og september. Vintrane er kjølige og fuktige, og den lågaste gjennomsnittlege minimumstemperaturen er kring 3 °C i januar. Det kjem ein del nedbør og denne er jamt fordelt året rundt, men mest kjem det om hausten, vinteren og våren. Det er vanleg med snø frå desember til mars.

Kjelder

Denne artikkelen bygger på «Adapazarı» frå ,  den 22. august 2012. 
 oppgav desse kjeldene:

Busetnader i provinsen Sakarya
Byar i Tyrkia
Malatya

Malatya (armensk Մալաթիա Malat'ya; gresk Μαλάτεια, Malateia, gammalsyrisk ܡܠܝܛܝܢܐ Malīṭīná) er ein by søraust i Tyrkia og administrasjonssenter i provinsen Malatya. Han ligg ved foten av Taurusfjella. Per 2010 budde det 401 705 menneske i byen.

Staden for byen har vore busett i tusenvis av år. Assyrarane kalla byen for Meliddu og som ei følgje av den romerske ekspansjonen mot aust, vart byen omdøypt til Melitene på latin. Staden Malatya låg i antikken ligg nokre få kilometer frå den moderne byen i det som i dag er landsbyen Arslantepe og nær det avhengige distriktssenteret Battalgazi. Dagens Battalgazi var staden der byen Malatya låg fram til 1800-talet då ein gradvis forflytting av byen til dagens tredje lokalisering byrja. Det offisielle namnet til Battalgazi var Eskimalatya («Gamle Malatya»); inntil nyleg var det eit namn som berre vart nytta lokalt.

Klima 

Malatya har eit steppeklima med varme og tørre somrar, og kalde og snørike vintrar. Den høgaste dokumenterte temperaturen var 42,2 °C den 31. juli 2000. Den lågaste dokumenterte temperaturen var -19,0 °C den 27. desember 2002.

Utdanning 
Universitet İnönü, eit av dei største universiteta i den austlege regionen av Tyrkia, ligg i Malatya. Det vart grunnlagd i 1975 og har tre institutt og ni fakultet på sin campus, og med meir enn 2500 tilsette og 20 000 studentar. Universitetet ligg i den sørlege delen av Malatya. Det er òg 162 vidaregåande skular i Malatya.

Sport 
Det offisielle laget til Malatya er Malatyaspor i fargane raud og gul. Laget kjempar per 2012 i andre divisjonen. Stadionet til laget er Malatya İnönü Stadium som ligg i sentrum av byen. Det andre laget til byen er Malatya Belediyespor med fargane grøn og oransje og kjempar for tida i tredje divisjonen.

Festivalar 
Marknaden i Malatya og Aprikosfestivalene har vorte halde sidan 1978 kvart einaste år i juli for å fremje byen og aprikosar, og for at produsentar skal ha ein møtestad. I løpet av festivalane er det ulike sportsaktivitetar, konsertar og aprikoskonkurransar.

Når det ikkje blir feira for aprikosen, er det ein festival for kirsebær ved distriktet Yeşilyurt i Malatya og for druer i distriktet Arapgir. Det skjer òg årleg.

Kjelder

Denne artikkelen bygger på «Malatya» frå ,  den 22. august 2012. 
 oppgav desse kjeldene:

Bakgrunnsstoff 
 «Malatya» , Malatya RSS

Byar i Tyrkia
Busetnader i provinsen Malatya
Busetnader grunnlagde i 1838
Helenium

Helenium er ei planteslekt i korgplantefamilien med om lag 35 artar. Slekta veks naturleg i Nord- og Mellom-Amerika.
Blomstrane liknar på prestekragar og kan vere gule eller orange. Blada er lansettforma og sit vekselsvis på stilkane.
Slekta hat ikkje noko offisielt norsk namn.

Artar
Til Helenium høyrer:
Helenium amarum (Raf.) H. Rock  
Helenium atacamense Cabrera 
Helenium autumnale L.   
Helenium bigelovii A. Gray    
Helenium bolanderi A. Gray
Helenium flexuosum Raf.   
Helenium glaucum (Cav.) Stuntz    
Helenium hoopesii (sjå Hymenoxys hoopesii)
Helenium microcephalum DC.  
Helenium puberulum DC. 
Helenium urmenetae (Phil.) Cabrera   
Helenium virginicum S. F. Blake

Bakgrunnsstoff

Korgplantefamilien
Monarda

Monarda er ei planteslekt i leppeblomfamilien som er utbreidd i Nord-Amerika. Den inneheld arter med opprett vekst, motsette blad og kransstilte eller endestilte blomstrar. Alle delane av planta duftar av bergamottolje.

Taksonomi 
Monarda er klassifisert i tribusen Mentheae i underfamilien Nepetoideae. Fylogenetiske molekylærstudiar av denne tribusen har nytta eit dårleg utval av planter slik at samanhengen mellom artane i tribusen er framleis uklar. Blephilia og Pycnanthemum er nære slektningar av Monarda, men dei treng ikkje vere dei næraste. Monarda er delt i to separate underslekter: Monarda og Cheilyctis. Desse er lette å skilja ved hjelp av fleire karaktertrekk.

Nokre artar 
Ingen av artane i slekta har offisielle namn. Fleire av artane har mange variantar. Nokre artar med engelske namn er:

Tidlegare medrekna arter 
Desse artane var tidlegare klassifisert i Monarda:
 Blephilia ciliata (L.) Benth. (som M. ciliata L.)
 Blephilia hirsuta (Pursh) Benth.  (som M. ciliata Pursh)

Kjelder

Denne artikkelen bygger på «Monarda» frå ,  den 22. august 2012.

Bakgrunnsstoff

Leppeblomfamilien
Planteslekter
Kahramanmaraş

Kahramanmaraş, tidlegare Maraş, er ein by søraust i Tyrkia og det administrative senteret i provinsen Kahramanmaraş. Byen ligg på ei slette ved foten av Dibekfjella og har litt over 400 tusen innbyggjarar. 

Regionen er mest kjend for produksjon av salep, eit mjøl laga av tørka orkidéar og den særeigne iskremen. 

Frå Kahramanmaraş lufthamn er det flysamband til Istanbul og Ankara. 

Byen er av hetittisk opphav og heitte under romarane Germanica Cæsarea.

Klima
Kahramanmaraş har eit middelhavsklima. Somrane er varme og tørre med ein middeltemperatur på 35 °C og det kan verte varmare enn 40 °C. Varmerekorden er på 45,2°C den 30. juli 2007. Vintrane er kalde og fuktige med temperaturar kring 0-5 °C. Kulderekorden er på -9,6 °C frå 6. februar 1997.

Kjelder
Denne artikkelen bygger på «Kahramanmaraş» frå ,  den 22. august 2012. 
 oppgav desse kjeldene:

Busetnader i provinsen Kahramanmaraş
Byar i Tyrkia